Tudorel Stoica, revoltat de situația de la CSA Steaua: "Suntem nebăgați în seamă!"
CSA Steaua trece printr-un sezon mai puțin plăcut. "Militarii" nu doar că nu aveau nici anul acesta drept de promovare în Liga 1, ci au și ratat calificarea în play-off-ul Ligii 2.
Tudorel Stoica, fostul mare stelist, a vorbit despre situația de la clubul din eșalonul secund. Fostul mijlocaș central este profund dezamăgit de ceea ce se întâmplă la echipă.
"Suntem nebăgați în seamă!"
"De Steaua nu mai știu nimic. Sper să se întâmple ceva. Nu știu nimic, suntem nebăgați în seamă.
Cât va fi acolo un ministru pus politic nu se va face nimic.
Și noi când am fost fotbaliști la Steaua, cei de la minister erau alături de noi, iubeau fotbalul, se implicau. Acum e cu totul altceva", a spus Tudorel Stoica, conform Digi Sport.